cyanic-selkie/wikianc huggingface dataset:
Karkurit (sarjakuvat)
Karkurit on Marvel-kustantamon luoma supersankarijoukko, joka koostuu teini-ikäisistä, joiden vanhemmat ovat rikollisia. Karkurit esiintyivät alun perin Marvelin kauppanimen Tsunami julkaisemassa sarjakuvassa Runaways, jonka ilmestyminen alkoi heinäkuussa 2003. Sarjakuva lopetettiin syyskuussa 2004, mutta suuren myynnin takia sitä jatkettiin jälleen helmikuussa 2005.
Televisio
Sarjakuvaversiosta poiketen Nico Minoru ei ole noita ja Yhden Sauva toimii taikuuden sijasta nanoteknologialla. Old Lace on luotu nykyhetkessä eikä tulevaisuudessa. Karolina ei ole majesdanialainen, vaan puoliksi ihminen ja puoliksi gibborim. Hän peri voimansa biologiselta isältään, joka oli PRIDE:n (Promoting Resilience, Independence, Dedication & Excellence) palvoma vuosisatoja vanha gibborim nimeltä Magistrate ja kulki ihmisten keskuudessa Jonah-nimisen lääkärin kehoon asettuneena. Lisäksi Molly Hernandez ei ole mutantti, vaan orvoksi jäänyt Yorkesin perheeseen adoptoitu tyttö, joka on saanut voimansa mystisistä kivistä. Xavin ei ole skrulli vaan xartalainen, joka pystyy omaksumaan sekä miespuolisen että naispuolisen olennon ulkomuodokseen ja paljastuu lopulta Karolinan kihlatuksi ennaltamäärättyyn avioliittoon. Lisäksi Topher Vasquez ei ole vampyyri, vaan kadullaeläjä, joka oli saanut yli-inhimilliset voimat samanlaisista kivistä kuin Molly, mutta tullut riippuvaisiksi omista voimistaan. Hän opetti Karkureille selviytymistaitoja, mutta osoittautui väkivaltaiseksi ja valmiiksi vahingoittamaan jopa viattomia.
Touch Too Much
”Touch Too Much” on australialaisen hard rock -yhtye AC/DC:n kappale vuodelta 1979. Se julkaistiin yhtyeen Highway to Hell -albumilla. Singlenä se julkaistiin vuonna 1980. Kappale on viimeinen singlejulkaisu, joka julkaistiin Bon Scottin olessa laulajana. Hän kuoli 19. helmikuuta 1980 alkoholimyrkytykseen.
AC/DC esitti kappaleen Top of the Pops -listaohjelmassa 7. helmikuuta 1980. Tämä oli Bon Scottin viimeinen esiintyminen yhtyeen riveissä.
Nigerian vaalit 2019
Nigerian vaaleissa 2019 järjestetään 23. helmikuuta 2019, kun aikaisemmin ilmoitettua 16. helmikuuta vaalipäivää lykättiin viikolla. Vaaleissa valitaan presidentti, varapresidentti ja kansalliskokous. Vaali on kuudes joka neljäs vuosi järjestettävä vaali sotilasvallan päättymisen jälkeen vuonna 1999. Presidentin esivaalit pidetään todennäköisesti vuoden 2018 viimeisten kuuden kuukauden aikana.
Universe (vuoden 1994 videopeli)
Vastaanotto
Peli on saanut CU Amiga -lehden arvostelussa arvosanaksi 87/100.
Pikajuna pohjoiseen
Vanha luonnenäyttelijä Arvi Tuomi nähdään harvinaisessa Pelastusarmeijan upseerin roolissa.
Inesa Kravets
Kravets jäi vuonna 1993 kiinni efedriinin käytöstä ja sai kolmen kuukauden kilpailukiellon. Vuonna 2000 hän jäi kiinni anabolisten steroidien käytöstä ja sai kahden vuoden kilpailukiellon.
Suojaikäraja
Tarkoitus
Suojaikärajan tarkoitus on suojata lapsia ja nuoria vanhempien henkilöiden heihin kohdistamalta seksuaaliselta hyväksikäytöltä. Vanhempien henkilöiden lapsiin kohdistamat seksuaaliset teot nähdään lapsille vahingollisina, koska lapset eivät kykene tasavertaisista lähtökohdista arvioimaan varhaisen sukupuolisen seurustelun heille mahdollisesti aiheuttamia ongelmia.
Suomessa
Lapsen seksuaalisena hyväksikäyttönä ei pidetä tekoa, jossa seksuaalista itsemäärämisoikeutta ei loukata ja osapuolten iässä sekä henkisessä ja ruumiillisessa kypsyydessä ei ole suurta eroa.
Morten Brørs
Morten Brørs (s. 28. heinäkuuta 1973) on entinen norjalainen maastohiihtäjä. Hän edusti seuratasolla Steinkjer Skiklubbia.
Sebastian Giovinco
Maajoukkue
Giovinco osallistui elokuussa 2008 käytyihin Pekingin olympialaisiin. Hän on voittanut Italian jalkapallomaajoukkueessa EM-hopeaa ja Maanosaliittojen cup-pronssia.
Eeva Hongisto
Méxicon olympialaisissa 1968 Haimi kilpaili sekä 400 että 800 metrillä, ja Ateenan EM-kisoissa 1969 hän kilpaili 400 metrillä. Kaikilla kerroilla hän jäi alkueriin. Ateenan EM-kisoissa hän oli lisäksi mukana 4 × 400 metrin viestijoukkueessa, joka sijoittui kahdeksanneksi ja paransi Suomen ennätystä sekä alkuerissä että loppukilpailussa. Vuonna 1963 hän voitti pronssia 400 metrin juoksussa Pohjoismaiden mestaruuskisoissa Göteborgissa.
Alyson Michalka
Alyson Renae ”Aly” Michalka (s. 25. maaliskuuta 1989 Torrance, Kalifornia) on yhdysvaltalainen näyttelijä ja laulaja. Kenties parhaiten Michalka tunnetaan Keely Teslow’n roolista televisiosarjassa Poika tulevaisuudesta ja Taylor Callumina Cow Belles -elokuvassa. Hän muodostaa sisarensa Amanda Michalkan kanssa tyttöduon Aly & AJ. Heinäkuussa 2009 duo vaihtoi nimekseen 78violet. Michalka on näytellyt myös esimerkiksi televisiosarjoissa Hellcats, Miehen puolikkaat ja iZombie.
Elämäkerta
Michalka syntyi Torrancessa, Kaliforniassa vuonna 1989. Hänen vanhempansa ovat Mark ja Carrie Michalka. Alyson ja hänen kaksi vuotta nuorempi siskonsa Amanda kasvoivat Seattlessa, Washingtonissa. Michalka on soittanut pianoa viisivuotiaasta lähtien ja aloitti kitaransoiton 13-vuotiaana. Näyttelemisen hän aloitti viiden vuoden ikäisenä kirkkonäytelmissä. Hän asuu nykyään perheensä kanssa Los Angelesissa.
Myllypuro
Yleiskuvaus alueesta
pienoiskuva|vasen|Valssimyllynkatua [[Puu-Myllypuron osa-alueella vuonna 2022. Taustalla Myllypuron vesitorni.]] pienoiskuva|Entisen Vartiokylän kaatopaikan paikalle rakennettu Myllypuron täyttömäki vuonna 2010. Alue oli toistakymmentä vuotta aidattua työmaata, ja lopulta sinne valmistui uusi puistoalue vuonna 2018.
Painonnoston Suomen-mestaruuskilpailut 2006
Naiset
Lähde
Myllypuro
Oppilaitokset ja päiväkodit
Myllypuron peruspiirissä toimii neljä suomenkielistä sekä yksi ruotsinkielinen päiväkoti. Alueella sijaitsee Myllypuron peruskoulu, jossa toimii sekä ala-asteen että yläasteen koulut. Helsingin kielilukiolle rakennetaan uudet tilat Myllypuroon. Ne on tarkoitus ottaa käyttöön syyslukukauden alussa 2023, jolloin se korvaa nykyisen Itäkeskuksessa sijaitsevan lukion.
Passionworks
Historiikki
Tammikuussa 2003 julkaistu Karmilan, Hägglundin ja Pihlajaharjun yhdessä tuottama ensimmäinen albumi Passion Play (2003) jatkoi EP:n linjalla. Levyllä koskettimia soitti Carita Tammisen ohella 2001 yhtyeeseen liittynyt uusi kosketinsoittaja Maiju Tommila ja kitaraa yhtyeen kolme ensimmäistä kitaristia Kai Hägglund, Ville Nilsson ja Kim Blomberg. Levyn ensimmäinen single, elokuussa 2002 julkaistu "I'll Never Be (Satisfied)" nousi muun muassa silloisen Radio Cityn soittolistalle.
Courteney Cox
Frendit
pienoiskuva|upright|Cox syyskuussa 1995. Vuonna 1994 Coxia pyydettiin koe-esiintymään Frendeihin. Alun perin hän esiintyi sarjan toisen hahmon, Rachel Greenin roolia varten, mutta hän päätyi näyttelemään Monica Gelleriä. Tuolloin Cox oli sarjan tunnetuin näyttelijä, sarjan muita näyttelijöitä olivat Jennifer Aniston (Rachel Green), Lisa Kudrow (Phoebe Buffay), Matt LeBlanc (Joey Tribbiani), Matthew Perry (Chandler Bing) ja David Schwimmer (Ross Geller). Monica Gellerin roolista tuli hänen tunnetuin roolisuorituksensa, ja hän näytteli Monicaa kymmenen tuotantokautta vuoteen 2004 asti. Guinnessin ennätystenkirjan (2005) mukaan Coxista ja sarjan muista naisnäyttelijöistä tuli televisiohistorian korkeimmin palkattuja naisnäyttelijöitä. Kukin heistä sai miljoona dollaria jokaiselta jaksolta sarjan viimeisillä tuotantokausilla.
Griffon bruxellois
Griffon bruxellois eli brysselingriffoni on Belgiasta kotoisin oleva koirarotu. Se kuuluu FCI:n roturyhmään 9. Griffon bruxellois on yksi kolmesta belgiangriffonin rotumuunnoksesta. Toiset kaksi rotumuunnosta ovat karkeakarvainen griffon belge ja sileäkarvainen petit brabancon. Suomeen ensimmäiset belgiangriffonit tulivat jo 1920-luvulla, mutta varsinaiset kantagriffonit tulivat Suomeen vuonna 1958. Bruxellois tarkoittaa sananmukaisesti brysseliläistä.
Englanninkielisissä maissa Brussels Griffon ja Griffon Bruxellois viittaavat punaisen muunnoksen lisäksi myös koko belgiangriffoni-rotuun, kun taas Belgiassa ja Suomessa kaikki kolme muunnosta menevät nimikkeen Griffon Belge/belgiangriffoni alle. Tämä voi aiheuttaa jonkin verran sekaannusta.
Lymanin piiri (Donetskin alue)
Lymanin piiri oli hallinnollinen piiri Ukrainan Donetskin alueella. Se yhdistettiin vuonna 2016 Ukrainan parlamentin ja Donetskin aluehallinnon päätöksillä Lymanin kaupunkipiiriin, jonka väkiluvuksi Ukrainan tilastokeskus arvioi 43 594 (1.1.2017).
Portugalinvesikoira
Harrastukset
Portugeesi on nykyisin lähinnä laiva- tai seurakoira. Tästä huolimatta sen kanssa voi harrastaa lähes mitä vain: verijälkeä, tottelevaisuutta (TOKO), agilitya (AGI), vesipelastusta (VEPE) ja koiratanssia. Portugalinvesikoira sai hiljattain jälleen myös PK-oikeudet.
Hopeasurffari
Historia
1980-luvun tarinoissa Hopeasurffari onnistui kiertämään Galactuksen tuomion, ja myöhemmissä seikkailuissa hänet on taas nähty vapaana kiitäjänä. Hopeasurffarista on tehty muun muassa piirrossarja ja Hopeasurffarista sekä Ihmenelosista kertova Hollywood-elokuva Fantastic Four: Hopeasurffari.
Silmu Ståhlberg
Silmu Ståhlberg (s. 2006 Kuopio) on suomalainen lapsinäyttelijä. Hän näyttelee muun muassa elokuvissa Risto Räppääjä ja pullistelija (2019) Risto Räppääjää ja Juice (2018) nuorta Juice Leskistä.
Bark at the Moon
Nauhoitukset ja kappalemateriaali
Albumin toisena singlenä julkaistu "So Tired" on jousisovitusta ja pianoa hyödyntävä balladi, aiheeltaan suora rakkauslaulu. Pohjois-Amerikan painokselta alun perin löytyvä "Slow Down" on albumin kaupallisinta materiaalia melodiansa ja kosketinsoitinosuuksien myötä. Kappaleeseen on vaikuttanut inspiraationa The Beatles-yhtyeen samanniminen kappale.
Albumin julkaisu ja kiertue
Yhtye oli aloittanut syksyllä 1983 Euroopan kiertueen ja uudelta albumilta settiin tulivat nimikappale, "Rock 'N' Roll Rebel", "Centre of Eternity" sekä joksikin aikaa "So Tired". Vuoden 1984 puolella yhtye siirtyi Pohjois-Amerikkaan ja mukaan kiertueelle liittyi kovassa nousussa ollut uuden aallon heavy metal -yhtye Mötley Crue. Sen jäsenet tunnettiin rankoista elämäntavoistaan ja tempauksista eikä Osbourne halunnut jäädä toiseksi. Manageri Sharon Osbournen tullessa mukaan kiertueelle meno rauhoittui ja Mötley Cruen jäsenet nimesivätkin kiertueen "No Fun 1984"-kiertueeksi. Maaliskuussa Salt Lake Cityn konsertti kuvattiin ja nauhoitettiin ja se julkaistiin videona myöhemmin. Konsertissa nauhoitettuja kappaleita julkaistiin myös single-levyillä. Kesällä 1984 yhtye esiintyi Japanissa ja syksyllä 1984 Doningtonin Monsters of Rock-festivaaleilla. Kiertue huipentui tammikuussa 1985 Rock in Rio-festivaaleille Brasiliaan ja nämä konsertit jäivät Tommy Aldridgen ja Don Aireyn viimeisiksi Osbournen riveissä. Bark at the Moon-albumi myi lopulta kolminkertaista platinaa Yhdysvalloissa ja Iso-Britanniassa hopealevyn verran, eli yli 60 000 kappaletta.
Renegades (Agentsin albumi)
Albumia pidetään monella tavalla Agentsien paluuna juurille. Topi Sorsakosken lisäksi muitakin 1980-luvun muusikoita on pyritty saamaan mukaan, samoin tekstien kääntäjänä ja kannentekijänä toimivat samat miehet (Jukka Itkonen sekä Stefan Bremer).
Albumin kannet kuvasi Stefan Bremer.
Vuoden 2012 uudelleenjulkaisu
Sovitukset: Esa Pulliainen. Kappaleiden suomalaiset sanat: Jukka Itkonen, paitsi 'Aika yön on aika työn' sanat: E. Hyvönen / M.A. Numminen.
Tribute (Ozzy Osbourne)
Albumilla Rhoadsin kitaratyöskentely on hyvin esillä mm. "Suicide Solution"-kappaleella olevassa kitarasoolossa sekä klassis-vaikutteisessa akustisessa "Dee"-kappaleessa (studio-otto vuodelta 1980). Materiaalin julkaisua suunniteltiin jo vuonna 1982, mutta Rhoadsin kuoleman johdosta julkaisu hyllytettiin ja Osbourne julkaisi Speak Of The Devil -albumin, jolla hän versioi ex-yhtyeensä Black Sabbathin kappaleita.
Bahama olympialaisissa
Bahama osallistui olympialaisiin ensimmäisen kerran Helsingin 1952 kesäolympialaisissa ja on ollut sen jälkeen mukana kaikissa kesäolympialaisissa lukuun ottamatta Moskovan 1980 kisoja, joita se boikotoi. Talviolympialaisiin maa ei ole osallistunut.
Stephen Toulmin
Stephen Edelston Toulmin (25. maaliskuuta 1922 – 4. joulukuuta 2009) oli brittiläinen filosofi ja kirjailija. Hän sai vaikutteita ennen kaikkea Ludwig Wittgensteinilta ja omistautui moraalisen päättelyn tutkimiseen. Hän kehitteli käytännöllisiä argumentteja, joita voitaisiin käyttää moraalisten kysymysten taustalla olevan etiikan arvioinnissa. Toulminin ajatuksia on myöhemmin hyödynnetty retoriikassa ja retoristen argumenttien analysoinnissa.
Falémé (kunta)
Falémén kunta rajoittuu pohjoisessa Kayesin piirin Féguin ja Sonyn, idässä Kéméné Tambon ja kaakossa Samé Diomgoman kuntiin sekä muissa ilmansuunnissa Senegaliin. Alue on pinnanmuodostukseltaan etupäässä tasankoa. Pohjoisessa ja keskiosassa kohoavat Guidibinén ja Galanguidén kukkulat. Länsirajalla virtaavat Falémé ja sen sivujoki Sanoukollé. Ilmasto on sudanilais-sahelilainen.
Kristina Šmigun-Vähi
Tammikuussa 2002 ilmoitettiin, että Šmigunin 12. joulukuuta 2001 Brussonin maailmancupin osakilpailun yhteydessä antamasta doping-näytteestä oli löytynyt 19-norandrosteronia 6,4 nanogrammaa millilitrassa, mikä ylitti sallitun 5 nanogramman rajan. B-näyte osoittautui kuitenkin negatiiviseksi, kun 19-norandrosteronia löytyi 4,2 nanogrammaa millilitrassa. Šmigun vapautettiin doping-epäilyistä.
Maailmancupin osakilpailuvoittoja Šmigunilla on kuusitoista. Maailmancupin kokonaiskilpailussa hän on parhaimmillaan ollut toinen, kausina 1999–2000 ja 2002–2003.
Anton Reichenow
thumb|Anton Reichenow 1905. Anton Reichenow (1. elokuuta 1847, Charlottenburg – 6. heinäkuuta 1941, Hampuri) oli saksalainen lintutieteilijä.
Hyvät herrat
Ohjelman elinkaari
Hyvät herrat oli suosittu ohjelma koko elinkaarensa ajan: esimerkiksi 6. huhtikuuta 1993 lähetetty jakso sai 1,4 miljoonaa katsojaa. Sarja teki päätähdestään kauppaneuvos Paukusta kulttihahmon ja tämän liki joka jaksossa kaikuneesta huudosta ”Henkilökunta, tärpättiä!” tuli lentävä lause. Samalla korkeiden poliitikkojen vierailu usein ronskia huumoria viljelleessä ohjelmassa herätti myös närkästystä. 1990-luvun puolivälissä MTV3:lla esitetty ajankohtaisohjelma Mediapeli järjesti studiokeskustelun ja katsojakyselyn aiheesta ”Onko ministerien sopivaa vierailla Hyvät herrat -ohjelmassa?”. Kuvituksena käytettiin Hyvien herrojen vapun jälkeistä jaksoa, jossa Paukku ja Tollo heräävät juoppoputkasta vappunaamarit päällä.
Jatkosarjat
Vuonna 1999 sarjalle tehtiin lyhyt jatko-osa nimellä Herrat nauraa.
Mallan luonnonpuisto
Luonto
Linnuista puistossa pesivät muun muassa sepelrastas ja piekana.
Alfred Braunschweiger
Braunschweiger jakoi pronssimitalin kerroshypyissä St. Louisin olympialaisissa 1904 Frank Kehoen kanssa. He saivat kilpailussa saman pistemäärän ja tuomaristo määräsi heidät uusintahyppyyn kolmannesta sijasta. Braunschweiger kuitenkin kieltäytyi uusinnasta ja hänet onkin joissakin tuloksissa sijoitettu neljänneksi. Useimmissa olympiahistorioissa hänet on kuitenkin sijoitettu kolmanneksi. Myös Kansainvälisen olympiakomitean tuloksissa hänet on merkitty kolmanneksi.
Ғ
Ääntäminen
Ғ on kazakissa ja uzbekissa soinnillisen uvulaarisen frikatiivin /ʁ/ merkki.
Jaakko Niemelä
Niemelä on opiskellut Kankaanpään taidekoulussa vuosina 1982–1985, Kiasman Taiteilija museossa -koulutusohjelmassa vuonna 2008 ja valon arkkitehtuuria Aalto-yliopistossa vuosina 2008–2009.
Niemelä on pitänyt useita yksityisnäyttelyitä ja osallistunut lukuisiin yhteisnäyttelyihin kotimaassaan ja useissa muissa maissa. Hän on tehnyt monia julkisia taideteoksia. Niemelä työskentelee myös yhdessä vaimonsa kuvanveistäjä Helena Hietasen kanssa.
Mirka Dettmann
Pelaajauransa jälkeen Dettmann on toiminut valmentajana pääkaupunkiseudulla. Vuodesta 2012 lähtien hän on toiminut Suomen naisten maajoukkueen apuvalmentajana.
Corryocactus
Corryocactus on eteläamerikkalainen, pensas- tai puumaisia lajeja sisältävä kaktuskasvisuku, jonka tieteellinen nimi tulee erään rautatievirkailijan nimestä (T. A. Corry). Hän auttoi suvun nimeäjiä heidän tutkimusmatkoillaan Perussa.
Irina Koržanenko
Irina Nikolajevna Koržanenko (s. 16. toukokuuta 1974 Azov, Neuvostoliitto) on venäläinen entinen kuulantyöntäjä, joka on asetettu elinikäiseen kilpailukieltoon.
Koržanenko saavutti ensimmäisen aikuisten arvokisamitalinsa 1997 Pariisin MM-hallikisoissa, missä hän oli kolmas tuloksella 19,49. 1998 Johannesburgissa käydyssä maailmancupissa hän työnsi toiseksi tuloksella 19,04. 1999 Maebashin MM-hallikisoissa Koržanenko oli aluksi kilpailussa toinen, mutta nousi voittajaksi kun pisimmälle työntänyt Vita Pavlyš kärähti stanozololista. Koržanenko kuitenkin kärähti myös itse samasta aineesta, menetti voittonsa ja joutui kahden vuoden kilpailukieltoon. Kilpailukiellosta vapauduttuaan hän oli 2001 Edmontonin MM-kisoissa viides ja vuotta myöhemmin Münchenin EM-kisoissa voitti kultamitalin tuloksella 20,64. 2002 maailmancupissa Madridissa hän voitti myös kuulakilpailun. 2003 Birminghamin MM-hallikisoissa hän voitti kultamitalin tuloksella 20,55 ja oli samana vuonna Pariisin MM-kisoissa neljäs. 2004 Ateenan olympialaisten Olympian lehdossa käydyssä kuulakilpailussa Koržanenko työnsi peräti 21,06 metriä ja sai kultamitalin, mutta kärähti jälleen dopingista ja menetti mitalinsa. Koska kyseessä oli jo hänen toinen doping-rikkomuksensa, joutui hän elinikäiseen kilpailukieltoon.
Virtausmekaniikka
Virtausmekaniikka on jatkuvan aineen mekaniikan osa-alue, joka tutkii fluideja eli nesteitä ja kaasuja. Virtausmekaniikka voidaan jakaa muun muassa hydrostatiikkaan ja virtausdynamiikkaan. Hydrostatiikka tutkii levossa olevia fluideja. Virtausdynamiikkaa tutkii liikkuvia fluideja.
Reijo Paajanen
Paajanen on saanut Lappeenrannan yrittäjäpalkinnon vuonna 1990 ja Yrittäjäristin suurristin vuonna 2006. Paajanen toimi jääkiekkojoukkue SaiPan puheenjohtajana vuosina 1989–2000, Suomen Jääkiekkoliiton hallituksen jäsenenä vuosina 1994–2006 ja Jääkiekkosäätiön hallituksen jäsenenä vuodesta 2007 alkaen.
Gamba – Sankarihiiren seikkailut
Ääninäyttelijät
Muissa rooleissa ovat Joonathan Kettunen, Juha ”Julle” Paananen, Sasu Moilanen ja Tuomas Uusitalo. Käännöksestä vastaa Jari Siltakoski ja ohjauksesta Julle Paananen.
Pullokuonodelfiini
Käyttäytyminen
Delfiinin pitää nousta pintaan hengittämään 5–8 minuutin välein, mutta useimmin ne ovat veden alla vain muutamia minuutteja. Eläinten uni on hyvin kevyttä. Tutkijat ovat ehdottaneet, että delfiinin aivopuoliskot vuorottelisivat unirytmiä keskenään. On myös ehdotettu, että delfiineillä olisi lyhyitä "mikrounen" hetkiä.
Nana Hedin
Taustalaulaja
E-type oli toinen ruotsalainen artisti, joka halusi käyttää Nanan ääntä kertosäkeissään. Tunnetuimpia hänen esittämiään kappaleita ovat muun muassa ”This Is the Way”, ”Angels Crying” ja ”Here I Go Again”. Nana on vuodesta 1993 lähtien vieraillut viidellä hänen albumillaan, jotka ovat myyneet kultaa ja platinaa Ruotsissa ja Euroopan maissa. Vuonna 1992 tuottajat Denniz Pop, Max Martin, Kristian Lundin ja Andreas Carlsson Cheiron Productions -yhtiöstä ottivat Nanan mukaan työskentelemään useisiin projekteihinsa.
Nerva
Ura ennen keisariutta
Nerva kuului vanhaan roomalaiseen ylimyssukuun ja oli myös etäistä sukua keisari Tiberiukselle. Nervan isoisä oli ollut Tiberiuksen läheinen ystävä ja konsuli. Nervan isoisä ja isä olivat myös arvostettuja juristeja. Taustansa ansiosta Nerva eteni helposti senaattoriurallaan. Hänestä tuli yksi salii-papeista, ja hänet nimitettiin useisiin muihin kunniatehtäviin. Ollessaan ehdokkaana preettoriksi Nerva oli mukana paljastamassa Gaius Calpurnius Pison johtamaa Neron vastaista salaliittoa. Näin hän pääsi keisari Neron suosioon. Palkkioksi Nervalle myönnettiin ornamenta triumphalia eli triumfin arvomerkit, ja häntä esittäviä patsaita pystytettiin Neron palatsin ulkopuolelle. Vaikka Nervan ura alkoi näin hienosti, ei hän kuitenkaan hakenut virkaa provinssien maaherrana tai legioonan komentajana. Hän ei myöskään toiminut asianajajana, mikä oli sotilasuran tavanomaisin vaihtoehto. Nerva hakeutui Neron hoviin, ja ajan myötä hänestä tuli loistava diplomaatti. Nerva tunnettiin senaattorina, joka tuli toimeen kaikkien keisarien kanssa.
Antiikin lähteet
Suetoniuksen keisarielämäkerrat päättyvät Domitianukseen, ja Historia Augusta alkaa Hadrianuksen elämäkerralla. Luultavasti Historia Augusta on sisältänyt Nervan ja Trajanuksen elämäkerrat, mutta ne ovat hävinneet. Nerva mainitaan kuitenkin Suetoniuksen Domitianuksen elämäkerrassa ja Plinius nuoremman Trajanuksen ylistyspuheessa.
Kaikkeuden kivi
Kaikkeuden kivi on Margaret Weisin ja Tracy Hickmanin kirjoittama fantasiatrilogia. Sen tapahtumat sijoittuvat Larry Elmoren kehittämään Sovereign Stone -roolipelimaailmaan. Kaikkeuden kiven on suomeksi julkaissut Otava.
Australian itä-keskiosien sademetsien suojelualueet
Australian itä-keskiosien sademetsien suojelualueet on yksi UNESCOn maailmanperintöluettelon kohteista Australiassa Uuden Etelä-Walesin ja Queenslandin osavaltioiden rajaseudulla. Uuden Etelä-Walesin alueet (3 600 km²) otettiin luetteloon vuonna 1986 ja kohdetta laajennettiin käsittämään myös Queenslandin alueet (592 km²). Yhteensä alue käsittää kahdeksan erillistä osaa.
Apt-vaihe
Apt-vaihe oli varhaisen liitukauden jakso, jolloin Maa lämpeni. Kausi oli 125–112 miljoonaa vuotta sitten Barrême- ja Alba-vaiheiden välissä. Kauden keskivaiheilla noin 117–116 miljoonaa vuotta sitten tapahtui pieni lajien joukkotuho, joka saattoi liittyä suuriin Intian Bengalin Rahjamalin laavapurkauksiin ja Kerguelenin "kuumaan pisteeseen". Intia oli silloin mannerliikuntoteorian mukaan Kerguelenin lähellä eteläisellä Intian valtamerellä. Tämä oli tyypillinen Maan historian "pieni lajien joukkotuho".
Korporaatio
Ylioppilaskunnat
Perinteisiä balttilaisia ja saksalaisia ylioppilasjärjestöjä kutsutaan korporaatioiksi (esimerkiksi Korporatsioon Sakala tai Korporatsioon Fraternitas Estica). Ylioppilaskorporaation jäsenyys on hyvin kiinteää, ja se voi kestää liittyneen koko loppuelämän (ellei jäsen päätä itse erota tai tule erotetuksi). Tällaisen korporantin tunnusmerkkeinä joissain tapahtumatilaisuuksissa eri edustamansa alakategorian tunnistamista helpottamaan säännöksissä on, että hänellä voi olla hänen korporaationsa tunnusvärit joko hänen rinnan yli kulkevassa vinonauhassa; vaihtoehtoisesti rintaneulassa tai erityisessä korporaatiolakissa. Useimmat korporaatiot on tarkoitettu joko vain miehille tai vain naisille.
Miguel Almirón
Almirón aloitti pääsarjauransa kotimaansa Cerro Porteñossa. Vuonna 2015 hän siirtyi argentiinalaiseen Club Atlético Lanúsiin, jonka riveissä hän voitti Argentiinan mestaruuden vuonna 2016. Vuodet 2017–2018 hän edusti pohjoisamerikkalaisen MLS-liigan Atlanta Unitedia ja voitti MLS Cupin eli liigan mestaruuden vuonna 2018. Mestaruuskautena hän teki 13 maalia ja antoi 11 maalisyöttöä. Tammikuussa 2019 Almirón siirtyi englantilaisseura Newcastle Unitediin viiden ja puolen vuoden sopimuksella. Hän pelasi kevätkaudella 2019 Valioliigassa kymmenen ottelua. Kaudella 2019–2020 hän pelasi 36 liigaottelua, joista 35:ssä avauskokoonpanossa ja 22:ssa täydet minuutit mutta onnistui maalinteossa ensimmäisen kerran vasta juuri ennen joulua Crystal Palacea vastaan ja toisen kerran tammikuussa Wolverhampton Wanderersia vastaan. Heinäkuussa hän teki vielä maalin peräkkäisissä otteluissa Bournemouthia ja West Ham Unitedia vastaan ja nosti siten kauden liigamaalimääränsä neljään. FA Cupissa hän teki kuudessa ottelussa yhteensä neljä maalia. Kaudella 2020–2021 Almirón teki 34 liigaottelussaan neljä maalia, joista kaksi helmikuussa Southamptonia vastaan. Kaudella 2021–2022 hän pelasi 30 valioliigaottelua, joista 19 ottelua avauskokoonpanossa, ja teki kauden ainoan maalinsa huhtikuussa Crystal Palacea vastaan. Kaudella 2022–2023 hän teki pelaamissaan 34 valioliigaottelussa 11 maalia. Näistä seitsemän syntyi seitsemässä ottelussa loka-marraskuussa 2022.
Almirón pelasi ensimmäisen maaottelunsa Paraguayn maajoukkueessa syyskuussa 2015. Hän pelasi vuoden 2016 Copa América Centenariossa, vuoden 2018 MM-kilpailujen karsinnoissa sekä vuosien 2019 ja 2021 Copa Américassa. Hänellä on heinäkuun 2022 loppuun mennessä yhteensä 45 maaottelua ja niissä hän on tehnyt kuusi maalia, syyskuussa 2019 ystävyysottelussa Jordaniaa vastaan, marraskuussa 2019 Bulgariaa vastaan, kesäkuussa 2021 Copa Américan alkulohko-ottelussa Chileä vastaan, maaliskuussa 2022 MM-karsintaottelussa Ecuadoria vastaan sekä kaksi maalia kesäkuussa 2022 ystävyysottelussa Etelä-Koreaa vastaan.
Dominique Maltais
Dominique Maltais (s. 9. marraskuuta 1980 Petite-Rivière-Saint-François) on kanadalainen lumilautailija, joka kilpailee lumilautakrossissa.
La Tène (kunta)
Sijainti
La Tène sijaitsee Neuchâtelinjärven pohjoispäässä Zihlkanalin varrella Juravuoriston kaakkoispuolella. Neuchâtelin kaupunki sijaitsee La Tènestä viitisen kilometriä länteen.
Hella Wuolijoki
Kirjallinen työ
Wuolijoki palkittiin Pro Finlandia -kunniamerkillä vuonna 1952.
Talvisodan rauhanneuvottelija
Ennen jatkosotaa Wuolijoki järjesti kartanollaan salaisen neuvottelun Väinö Tannerin ja neuvostodiplomaatti Terentjevin kanssa. Neuvotteluja piti olla toinenkin, juuri ennen sodan puhkeamista, mutta ensimmäisessä tapaamisessa Wuolijoen mukaan ylimielisesti käyttäytynyt Tanner perui tulonsa. Terentjev nousi sodan aikana NKVD:n Skandinavian osaston päälliköksi. Jatkosodan syttymispäivänä Wuolijoki tapasi Tukholmassa Terentjevin ja toisen neuvostodiplomaatin, Jelisovin.
Yleisradion pääjohtajaksi
Toimittaja ja Yleisradion pääluottamusmies Unto Miettinen muisteli Ilta-Sanomien haastattelussa vuonna 1986 saaneensa pääjohtaja Hella Wuolijoelta hätääntyneen puhelinsoiton vuonna 1947 tai 1948. Wuolijoki oli saanut postin mukana pöydälleen kenkälaatikon, jossa oli tiukaksi nipuksi sidottuja kuparilankoja, ja epäili lähetystä pommiksi. Miettisen mukaan kyseessä oli melko kömpelösti koottu räjähde, jonka hän epäili kuitenkin voineen räjähtäessään aiheuttaa palovammoja. Pommin lähettäjää ei saatu koskaan selville.
Esa Anttala
Sotilas
Palvellessaan jatkosodan aikana osasto Vehniäisessä Anttala otti osaa 13 kaukopartiomatkalle. Jatkosodan lopulla hänen johtamansa nelimiehinen partio jättäytyi neuvostojoukkojen hyökkäyksen aikana näiden selustaan. Partio teki ensimmäisenä havainnon, että puna-armeija alkoi vähentämään joukkojaan rintamalla. Esimiehet pitivät havaintoa niin tärkeänä, että ylikersantti Anttalalle myönnettiin siitä kolmannen luokan Vapaudenristi.
Pomarkun kirkko
Kirkossa on istumapaikat 1 300 hengelle. Kirkon pneumaattiset urut ovat Kangasalan urkutehtaan vuonna 1921 rakentamat ja 14-äänikertaiset.
Sikiäin
pienoiskuva|[[Tähtitalvikki|Tähtitalvikin (Moneses uniflora) kehänpäällinen sikiäin näkyy hyvin.]] Sikiäin on emiön fertiili, kukkapohjukseen kiinnittynyt tyviosa, jonka sisällä siemenaiheet sijaitsevat. Se voi olla kehänpäällinen, jolloin se on kehälehtien ja heteiden yläpuolella, tai kehänalainen, jolloin se on kukkapohjuksen ympäröimänä niiden alapuolella.
Luxemburg (kaupunki)
Liikenne
Luxemburgin lentoasemaa käytti vuonna 2018 noin neljä miljoonaa matkustajaa. (Vertailun vuoksi, Helsingin lentoaseman matkustajamäärä oli noin 21 miljoonaa. ) Suurin lentoyhtiö oli Luxair. Luxemburgin lentoasema on siis matkustajamäärältään melko pieni, mutta se on yksi Euroopan suurimmista rahtilentojen keskuksista. Asemalla on erikoiskuljetuksiin sopivia tiloja, joissa pystytään käsittelemään tavallista suurempia tavaroita ja takaamaan lääkekuljetusten katkeamaton kylmäketju. Luxemburgiin voi lentää kaikkein suurimmilla rahtilentokoneilla, kuten Boeing 747-8F:llä ja Antonov An-124:llä. Eniten rahtia kuljettanut yhtiö oli Cargolux.
Valerie Young
Valerie Young jäi olympialaisten kuulantyönnössä kolme kertaa niukasti mitalisijojen ulkopuolelle. Melbournessa 1956 hän sijoittui viidenneksi tuloksella 15,34 m jääden 27 cm pronssimitalistista. Roomassa 1960 hän oli neljäs kolmen senttimetrin päässä mitalista tuloksellaan 16,39 m. Tokiossa 1964 hän työnsi ennätyksensä 17,26 m ja sijoittui neljänneksi 19 cm pronssityöntäjälle hävinneenä. Kiekonheitossa hän sijoittui Roomassa kymmenenneksi ja Tokiossa 13:nneksi.
Simon Wright
Vuonna 2005 Simon Wright vieraili Iron Maiden -tribuuttilevyllä. Hän on soittanut myös aiemmin cover-levyllä, vuoden 1998 julkaisulla Thunderbolt, joka oli kunnianosoitus hänen entiselle työnantajalleen, AC/DC:lle. Tällä hetkellä Wright soittaa Rhino Bucket- nimisessä yhtyeessä.
Pendolino
Espanja
Espanjan Renfen (Red Nacional de los Ferrocarriles Españoles) Alaris-junassa on kolme vaunua. Näistä yksi on kokonaan ensimmäistä luokkaa, yksi toista luokkaa, keskivaunussa on ravintola ja puolet toista luokkaa. Ensimmäinen luokka muistuttaa lentokoneen business-luokkaa palvelultaan. Junat ovat melko lyhyitä Espanjan väkiluku huomioon ottaen, vaikkakin niitä liitetään useampia yhteen.
Sveitsi
Sveitsin valtion rautateiden (SBB-CFF-FFS) Cisalpino ETR 470 -junassa oli kolme yksikköä, joista jokaisessa on kolme vaunua eli yhteensä junassa on yhdeksän vaunua kuten Italian valtionrautateiden ETR 450- ja ETR 460 -junissakin. Cisalpinot käyttivät kaksoisvirtajärjestelmää. SBB:llä oli neljä ETR 470 -junaa, joita käytettiin vuoden 2014 lopulle. Ne kulkivat Zürichin ja Milanon välillä.
Induktiivinen efekti
Induktiivisen efektin vaikutus reaktiivisuuteen
Induktiiviset efektit voidaan jakaa kahteen ryhmään riippuen siitä aiheuttaako vaikutuksen elektroneja puoleensavetävä vai luovuttava ryhmä ja vertailukohtana käytetään tyypillisesti protonia. Mikäli hyvin elektronegatiivinen atomi tai atomiryhmä on sitoutunut molekyyliin aiheuttaa se lähellä oleville atomeille positiivisen osittaisvarauksen, jolloin kyseessä on elektroneja puoleensavetävä induktiivinen efekti eli -I-efekti. Vastaavasti elektroneja luovuttavat ryhmät aiheuttavat negatiivisen osittaisvarauksen läheisille atomeille eli +I-efektin. Elektroneja puoleensavetävä induktiivisen efektin aiheuttavat tyypillisesti nitroryhmä-, karboksyyliryhmä- tai halogeeniryhmä. Mitä voimakkaammin ryhmä vetää elektroneja puoleensa sitä voimakkaampi sen aiheuttama induktiivinen efekti on. Elektroneja luovuttavia positiivisen induktiivisen efektin aiheuttavia ryhmiä ovat muun muassa alkyyliryhmät, -SiR3- ja -BR2-ryhmät. Induktiivisen efektin voimakkuuteen vaikuttaa myös induktiivisen efektin aiheuttavan ryhmän ja reagoivan ryhmän välinen etäisyys. Mitä lähempänä nämä ryhmät ovat toisiaan, sitä suurempi on induktiivinen efekti.
Tyypillinen esimerkki induktiivisesta efektistä on vaikutus yhdisteiden happamuuteen. Esimerkiksi halogenoidut alkoholit ja karboksyylihapot ovat huomattavasti vahvempia happoja kuin halogenoimattomat analoginsa. Esimerkiksi etikkahapon pKa-arvo on 4,76, kun kloorietikkahapon, dikloorietikkahapon ja trikloorietikkahapon pKa-arvot ovat 2,86, 1,48 ja 0,70. Kloorattujen etikkahappojen voimakkaasti elektronegatiivinen klooriatomi stabiloi karboksylaattianionin muodostumista induktiivisen efektin vuoksi. Induktiivinen efekti myös vaikuttaa regioselektiivisyyteen elektrofiilisissa aromaattisissa substituutioissa.
Funktion toispuoleinen raja-arvo
Johdanto
Funktioiden jatkuvuustarkastelussa funktion arvoa verrataan sen vasemman- ja oikeanpuoleisen raja-arvoihin. Funktio on jatkuva, jos molemmat toispuoleiset raja-arvot ovat keskenään samat ja yhtäsuuret kuin funktion arvo sen kasautumispisteessä. Myös funktion derivoituvuuden tutkiminen voidaan suorittaa kahdella toispuoleisella raja-arvolla, missä haetaan erotusosamäärän arvoja eri suunnissa.
Usean muuttujan funktioiden sekä suunnattujen derivaattojen tutkiminen annetussa vektorisuunnassa \mathbf{u} tapahtuu toispuoleisten raja-arvojen avulla.
Anssi Melametsä
Hän saavutti urallaan SM-kultaa HIFK:ssa kaudella 1982–1983 sekä pronssia samassa seurassa kausilla 1981–1982, 1986–1987 ja 1987–1988. Melametsä toimi Jokereiden kapteenina kausilla 1989–1990 ja 1990–1991. Tämän jälkeen Melametsä pelasi yhden kauden Ruotsin 1.divisioonassa Team Boron joukkueessa ja kaksi kautta Suomen I divisioonassa KooKoon joukkueessa.
11 bit studios
Peliarvioita
Yrityksen peli This War of Mine on MetaCritic-palvelun mukaan saanut 83/100 62:n arvion perusteella.
Jalkaterä
thumb|Aikuisen miehen jalkaterät. Jalkaterä on ihmisen ja joidenkin muiden selkärankaisten jalan alaosa nilkasta lähtien. Ihmisen jalkaterä on monimutkainen rakenne, joka muodostuu luista, lihaksista, nivelistä ja muista pehmytkudoksista. Jalkaterän yläosaa kutsutaan jalkapöydäksi ja alaosaa jalkapohjaksi. Jalkaterän kärjessä ovat varpaat, joiden tyvessä jalkapohjan puolella on päkiä. Kantapää on kantaluun muodostama uloke.
Alger
Alger (, ’Saaret’, ) on Algerian pääkaupunki ja suurin kaupunki. Se sijaitsee Pohjois-Afrikassa Välimeren rannalla. Kaupungissa on asukkaita noin 3,15 miljoonaa.
Historia
Toisen maailmansodan aikana Alger oli Lontoon ja Pariisin ohella Vapaan Ranskan pääkaupunki. Kaupunki oli myös liittoutuneiden Pohjois-Amerikan tukikohta. Se oli myös Algerian itsenäisyystaistelun keskiössä. Algerian itsenäistyttyä vuonna 1962 hallitus alkoi kehittää Algerista modernia sosialistista kaupunkia. Eurooppalaisista iso osa lähti seuraavien vuosikymmenien aikana kaupungista.
Baeyer–Villiger-reaktio
Reagenssit ja mekanismi
Baeyer–Villiger-reaktion mekanismin ensimmäisessä vaiheessa perkarboksyylihapon nukleofiilinen happiatomi reagoi ketonin elektrofiilisen karbonyyliryhmän hiiliatomin kanssa nukleofiilisella additiolla. Muodostuva tetraedrimäinen välituote hajoaa siten, että toinen ketonin alkyyliryhmistä migratoituu ja karboksylaattiryhmä irtoaa lähtevänä ryhmänä. Tuotteina muodostuu esteri tai laktoni ja karboksylaatti-ioni. Mikäli lähtöaineketonin hiilivetyryhmät eivät ole keskenään samanlaisia, pääasiallinen tuote riippuu hiilivetyryhmien tyypistä. Helpoiten migratoituu ryhmä, joka parhaiten kykenee stabiloimaan positiivista osittaisvarausta eli parhaiten migratoituu tertiäärinen alkyyliryhmä, toiseksi parhaiten sekundääriset alkyyliryhmät, kolmanneksi parhaiten aromaattinen fenyyliryhmä ja huonoimmin primääriset alkyyliryhmät ja metyyliryhmä.
Mallasveden ja Pälkäneveden alue
Alueen kuvaus
Vesistöalueet esitelään alla omissa kappaleissaan.
Tossanselän alue (35.712)
Tossanselkä on Roineen eteläosaa. Pääosa Tossanselän vedestä saapuu vesireitin yläpuolesta Roineen järvenosasta ja poistuu alapuoliseen Mallasveteen. Vesistöalueelle laskee lisäksi ainoastaan lyhyitä ojia eikä yhtään järveä.
Kultainen aasi
Sisältö
'''Luku 2. Milonin talossa.''' Lucius saapuu Hypataan ja Milonin taloon. Hän tutustuu tämän palvelijattareen nimeltä Fotis ja viettää tämän kanssa lemmenöitä. Hän tapaa myös tätinsä Byrrhainan, joka varoittaa häntä siitä, että Milonin vaimo Pamfile on noita.
thumb|left|200px|Lucius vakoilee kun Milonin vaimo muuttaa itsensä linnuksi. Kuvitusta teoksen ranskankieliseen laitokseen. Jean de Bosschère, 1947. '''Luku 5. Muodonvaihdos.''' Fotis kertoo Luciukselle, että hänen emäntänsä aikoo muuttaa itsensä linnuksi lentääkseen rakastettunsa luokse. Lucius haluaa nähdä tämän, ja naisen lennettyä pois huuhkajana hän haluaa kokeilla samaa taikaa itseensä. Fotis antaa tälle kuitenkin väärän voidepurkin ja Lucius muuttuukin aasiksi. Ennen kuin hän ehtii tehdä vastataikaa, taloon tunkeutuu joukko rosvoja. Rosvot vievät myös Lucius-aasin mukanaan pannen tämän kantamaan ryöstösaalista. Luciuksen karkausyritykset eivät onnistu. Lopuksi saavutaan rosvojen majapaikkaan.
'''Luku 13. Puutarhurin ja roomalaisen sotilaan seurassa.''' Seuraavaksi Luciuksen huutaa köyhä puutarhuri. Tämä tarjoaa yösijan miehelle, joka lupaa antaa korvaukseksi tuotteitaan. Miehen talossa tapahtuu erilaisia kauhistuttavia enteitä, kuten kanan munima elävä poikanen ja koiran suusta hyppäävä sammakko. Pian miehen kolme poika kuolevatkin naapuririidan seurauksena.
David Johansen
thumb|David Johansen New York Dollsin konsertissa 2007. David Johansen (s. 9. tammikuuta 1950, Staten Island, New York) on yhdysvaltalainen rocklaulaja. Johansen on New York Dolls -yhtyeen alkuperäinen jäsen ja laulaja. Yhtye toimi vuosina 1971–1977, mutta perustettiin uudelleen 2004. Tänä väliaikana Johansen oli soolouralla ja hänellä oli yhteisiä projekteja muiden artistien sekä New York Dollsin jäsenten kanssa.
Jimmy Butler
Seurajoukkueura
Butler pelasi yliopistokoripalloa Tyler Junior Collegessa ja Marquetten yliopistossa vuosina 2007–2011. Vuonna 2011 Chicago Bulls varasi hänet NBA:han numerolla 30. Ensimmäisellä kaudellaan Butler pelasi 42 ottelua. Toisella kaudella otteluita tuli jo 82 kappaletta ja kaudella 2013–2014 67. Kaudella 2014–2015 Butler pelasi 65 ottelua tehden 1 301 pistettä ja hänet valittiin sarjan kehittyneimmäksi pelaajaksi ja myös tähdistöjoukkueeseen.
Silkeborgin museo
pienoiskuva|Silkeborgin museo Silkeborgin museo on Tanskassa Silkeborgissa sijaitseva museo. Se sijaitsee kolmessa eri osoitteessa. Museon kokoelmat sisältävät aineistoa kivikaudelta, pronssikaudelta, rautakaudelta, viikinkiajalta ja keskiajalta sekä Silkeborgin linnaan liittyvää aineistoa. Museossa on kuuluisana nähtävyytenä Tollundin mies, joka on yksi parhaiten säilyneistä muumioituneista suoruumiista. Silkeborgin museo on perustettu vuonna 1904. Sen johtajana toimii Ole Nielsen.
Piikaktukset
Levinneisyys
Piikaktukset ovat kotoisin Meksikosta ja Yhdysvaltain lounaisosista.
Lajit
Piikaktuksia on 55 lajia.
Ceann Comhairle
Ceann Comhairle on Irlannin parlamentin (Oireachtas) alahuoneen, eli Dáil Éireannin, puhemies. Puhemiehen valitsevat uuden Dáilin edustajat välittömästi vaalien jälkeen ja puhemiehen valinta onkin uusien edustajien ensimmäinen tehtävä.
Pasi Sormunen
Valmentajana
Sormunen aloitti valmentamisen Jokereiden A-juniorieiden apuvalmentajana kaudella 2002–2003. Yhden kauden mittaisen Jokeri-visiitin jälkeen seuraava pesti oli HIFK:n A-junioreissa syksyllä 2006. Sormunen toimi joukkueessa Joonas Tanskan apuvalmentajana kahden kauden ajan. Vuosina 2009–2011 Sormunen toimi HIFK:n A-junioreiden vastuuvalmentajna. Syksyllä 2011 Sormunen nostettiin HIFK:n liigajoukkueen valmennusryhmään Petri Matikaisen apulaiseksi. Ennen seuraavan kauden alkua Matikainen yllättäen erosi tehtävästään ja siirtyi valmentamaan KHL:aan joten Sormunen ylennettiin vastuuvalmentajaksi. Pesti kuitenkin päätyi potkuihin jo tammikuussa 2013 ja hänet korvasi Raimo Summanen.
Sukututkimus
Sukututkimus eli genealogia (< {{k-el|genea)}, 'suku', ja, 'oppi') on historian aputiede, jonka tutkimuskohteena ovat ihmisten väliset sukulaisuussuhteet ja sukujen historia. Sukututkimusta on perinteinen arkistolähteisiin perustuva sukututkimus ja geneettinen sukututkimus.
Tietolähteet
Muita tietolähteitä ovat muun muassa paikallishistoriat, Suomen maatilat -kirjat, matrikkelit, väestörekisteri, hautakivet ja siirtolaisuusinstituutin siirtolaisuusrekisteri. Tietoja voi löytyä myös yhdistysten jäsenluetteloista, vanhoista sanomalehdistä (muun muassa kuolinilmoitukset ja haastattelut) ja yritysarkistoista.
Tietokoneohjelmat
Nykyisin sukututkimuksessa selvitetyt tiedot useimmiten talletetaan tietokoneelle erityisen sukututkimusohjelmiston avulla. Ohjelmistot tyypillisesti pitävät yllä tietokantaa tiedoista ja lähteistä, ja osaavat tulostaa tiedoista raportteja sukututkimuksessa käytetyillä esitystavoilla.
Opetus ja opaskirjat
Sukututkimukseen liittyviä erilaisia opaskirjoja on ilmestynyt runsaasti. Sukututkimuskirjallisuus voidaan jakaa varsinaisiin sukututkimusoppaisiin ja painettuihin tai muulla tavoin julkaistuihin sukututkimuksiin. Osasta sukututkimuksista on tullut eräänlaisia käsikirjoja, referenssiteoksia.
Korkeamäki (sukunimi)
Korkeamäki on sukunimi, joka on muun muassa seuraavilla suomalaisilla henkilöillä:
Juhani Jasu
Seuraura
Jasu on Rauman Lukon kasvatti. Kaudella 2004–2005 hän kärsi jalkavammasta ja pelasi vain neljä B-nuorten I-divisioonan karsintasarjan ja kuusi A-nuorten SM-liigan ottelua sekä yhden poikien maajoukkueturnauksen. Jasu pelasi kuitenkin A-nuorissa ehjän kauden 2005–2006 ja teki kolmivuotisen SM-liigasopimuksen Lukon kanssa kesäkuussa 2006. Hän pelasi kaudella 2006–2007 kaksi SM-liigaottelua sekä runkosarjassa että pudotuspeleissä jääden ilman tehopisteitä. Jasu teki liigadebyyttinsä runkosarjan kolmanneksi viimeisellä kierroksella 1. maaliskuuta 2007 vieraissa Jokereita vastaan. Miesten pelit tulivat hänelle tutuksi myös kuuden Mestis-ottelun verran alle 20-vuotiaiden maajoukkueesta, jossa Jasu teki yhden maalin. Suurimman osan kaudestaan hän pelasi kuitenkin vielä Lukon A-nuorissa, joiden kapteenina Jasu toimi. Hän oli Ossipekka Lehtosen kanssa joukkueen toiseksi paras pistemies tehoilla 14+18=32.
Helsingin tuomiokirkko
Varhaisvaiheet
Engelin kuolinvuonna 1840 kirkko oli niin valmis, että siellä voitiin samana vuonna pitää yliopiston 200-vuotisjuhla. Rakennustöiden valvontaa jatkoi Engelin kuoleman jälkeen hänen apulaisensa E. B. Lohrmann, jonka johdolla kirkon ulkoasuun tehtiin merkittäviä muutoksia. Kirkko vihittiin käyttöönsä virallisesti vasta 15. helmikuuta 1852 jolloin se nimettiin keisari Nikolai I:n ja Pyhän Nikolauksen mukaan Nikolainkirkoksi.
Juhani Jasu
Maajoukkueura
Suomen A-maajoukkueessa Jasu on pelannut kuusi ottelua tehopistein 1+1=2. Hän teki A-maajoukkuedebyyttinsä 15. joulukuuta 2011 Euro Hockey Tour-tasolla Channel One Cupin avausottelussa Moskovan Megasport-urheilupalatsissa turnauksen isäntäjoukkue Venäjää vastaan. Jasu korvasi turnauksessa sairastuneen Jori Lehterän. Hän teki A-maajoukkueuransa ensimmäisen maalin Euro Hockey Challengessa 13. huhtikuuta 2012 Vaasassa Norjaa vastaan. Jasun osuma jäi Suomen 3–0-voittoon päättyneen ottelun ratkaisumaaliksi.
Muuta
Jasun serkku Petri Lammassaari pelasi omalla urallaan SM-liigassa hyökkääjänä yli 400 ottelua. Hän loi pääsarjauraa myös Itävallassa ja Tanskassa.
Helsingin tuomiokirkko
Sisätilat
Kirkon vuonna 1967 valmistuneissa Marcussen & Søn -uruissa on 57 äänikertaa.
Harriet Harman
Harmania pidetään yleisesti pääministeri Gordon Brownin vankkumattomana tukijana. Häntä ollaan kuvailtu feministiksi ja hän on kampanjoinut mm. perheystävällisten poliitikoiden ja naiskansanedustajien lisäämisen puolesta.
Yksityiselämä
Harman on naimisissa ammattiliitto TGWU:ssa työskentelevän Jack Dromeyn kanssa. Heillä on kaksi poikaa ja tytär, joiden kaikkien sukunimi on Harman. Heillä on asunnot Suffolkissa ja Lontoossa
Nathaniel Philip Rothschild
Nathaniel Philip Rothschild (s. 12. elokuuta 1971) on brittiläissyntyinen sijoittaja, joka asuu Sveitsissä ja kuuluu merkittävään Rothschild-sukuun. Hänen sukujuurensa ovat juutalaisenglantilaiset isänsä Jacob Rothschildin puolelta ja juutalaisskottilaiset äidin puolelta.
Visions, Scenes and Dreams
Visions, Scenes and Dreams on kuusamolaisen heavy rock-yhtyeen Zero Ninen ensimmäinen albumi. Sen julkaisi Fazer-konserniin kuuluneen Finnlevyn alamerkki Dig It tammikuussa 1982.
Nikolai Januškevitš
Kun Nikolai II otti syyskuussa 1915 sodanjohdon omiin käsiinsä, ylipäällikkö Nikolai Nikolajevitš ja esikuntapäällikkö Januškevitš vapautettiin molemmat tehtävistään. Suuriruhtinas Nikolai Nikolajevitš nimitettiin Kaukasian varakuninkaaksi (namestnik) ja Januškevitš hänen apulaisekseen sotilasasioissa, mutta molemmat lähinnä valvoivat sivusta Kaukasian armeijan komentajan Nikolai Judenitšin johtamia operaatioita. Januškevitš vapautettiin tehtävistään helmikuun vallankumouksen jälkeen ja kokonaan armeijan palveluksesta huhtikuussa 1917. Hän kuoli Venäjän sisällissodan aikana epäselvissä oloissa. Erään tiedon mukaan bolševikit olisivat pidättäneet hänet Mogiljovissa alkuvuodesta 1918 ja lähettäneet vankina Pietariin, mutta hänet olisi tapettu matkan varrella Oredežin asemalla. Neuvostoliitossa julkaistu sotaensyklopedia mainitsi hänen kuolleen 18. lokakuuta 1918 Tbilisissä Georgiassa.
Vuollejokisimpukka
Elintavat
Aikuiset vuollejokisimpukat elävät joenpohjaan kaivautuneena ja liikkuvat vain vähän. Ne ovat hidaskasvuisia ja Suomessa elävät 30–50-vuotiaiksi.
Chittagong
Maantiede
thumb|vasen|[[Karnafulin ylittävä silta.]] Chattogram sijaitsee Karnafulijoen rannalla noin 19 kilometriä joen suulta pohjoiseen Intian valtameren rannikolla Bengalinlahdella Bangladeshin kaakkoisosassa. Ympäröivä alue on muusta melko tasaisesta Bangladeshista poiketen kukkulaista. Itse kaupunki sijaitsee kapealla alueella kukkuloiden ja rannikon välissä. Alueella ei ole luonnollisia järviä, mutta aikanaan alueelle on tehty useita tekojärviä ja lampia. Läheisillä kukkuloilla on myös useita lähteitä, joiden vettä on käytetty juomavetenä ja peltojen kasteluun. Osa vanhoista järvistä on sittemmin täytetty rakentamista varten.
Väestö
thumb|Ruuanlaittoa perinteiseen tapaan Chittagongissa. Vuonna 2011 Chittagongin asukasluku oli 2 592 439 ja suuremman metropolialueen 4 009 423. Varsinaisen kaupungin pinta-ala on 155,4 neliökilometriä. Kaupunki on Dhakan jälkeen Bangladeshin toiseksi suurin kaupunki ja sen alue on hyvin tiheään asuttua. Kaupungin asukkaiden suuri valtaosa on muslimeja. Pienempiä vähemmistöjä ovat hindut ja kristityt. Alueen valtakieli on bengali, ja sen paikallisessa murteessa (Chatgaiyan Buli) on vaikutteita esimerkiksi arabiasta, arakanista, paalista, portugalista ja hindistä. Muiden bengalin puhujien saattaa olla vaikeaa ymmärtää paikallista murretta, mutta sen kirjoitettu muoto on sama kuin muualla Bangladeshissa.
Penn & Teller
Esiintyminen
Penn & Tellerin esiintymisessä on erikoista se, että Penn on erittäin vuolassanainen kertoja ja Teller ei puhu lainkaan. Moni luuleekin, että Teller on mykkä, mutta sitä hän ei oikeasti ole.
Aikka Hakala (rumpali)
Hakalan ura alkoi komppikitaristina, mutta pian hän siirtyi soittamaan rumpuja The Avengersiin ja pääsi levyttämään yhtyeen mukana vuonna 1963. The Avengersin jälkeen Hakala keikkaili muun muassa yhtyeissä The Boys, The Rogues, The Esquires, Beat Stones ja Help. Hän soitti myös yhdessä Pave Maijasen kanssa Smokingissa ja Kirka Babitzinin yhtyeessä. Vuodesta 1971 aina 80-luvun taitteeseen asti Hakala oli The Boysin jäsen. Yhtye voitti vuonna 1971 Syksyn sävelen ja kaksi sen albumeista myi kultaa.
Bah’mutin piiri
Bah’mutin piiri ; vuosina 1924-2016 nimellä Artemivskin piiri on hallinnollinen piiri Ukrainan Donetskin alueen itäosassa. Piirin hallinnollinen keskus on Bah’mutin kaupunki (72 310 as., 2021).
Leonardo da Vinci
Leonardo tunnettiin ja tunnetaan edelleen etenkin taidemaalarina. Kahdella hänen teoksistaan, Mona Lisalla ja Pyhällä ehtoollisella, on ainutlaatuinen asema kuuluisimpana, jäljennetyimpänä ja parodioiduimpana muotokuvana ja uskonnollisena maalauksena kautta aikojen. Niiden mainetta lähestyy vain Michelangelon Aatamin luominen. Myös Leonardon piirustusta Vitruviuksen miehestä pidetään ikonisena. Hänen maalauksiaan on säilynyt ehkäpä vain viisitoista kappaletta, sillä hän kokeili jatkuvasti uusia tekniikoita, usein tuhoisasti, ja hänen oli vaikea saada teoksiaan valmiiksi. Nämä muutamat teokset yhdessä hänen muistiinpanojensa kanssa, joihin kuuluu piirustuksia, tieteellisiä kaavioita ja ajatuksia maalaustaiteen luonteesta, muodostavat niin merkittävän kontribuution myöhemmille taiteilijoille, että sen kanssa voi kilpailla vain hänen aikalaisensa Michelangelo.
Lapsuus, 1452–1466
1500-luvulla elänyt renessanssin ajan taidemaalarien elämäkertojen kirjoittaja Giorgio Vasari kertoo, kuinka paikallinen talonpoika pyysi Ser Pieroa kysymään lahjakkaalta pojaltaan, voisiko hän maalata kuvan pyöreälle levylle. Leonardo laati maalauksen tulta sylkevistä käärmeistä, jotka olivat niin pelottavia, että Ser Piero myi taulun firenzeläiselle taidekauppiaalle, joka vuorostaan myi sen Milanon herttualle. Saatuaan maalauksesta rahaa Ser Piero osti laatan, johon oli kuvattu nuolen lävistämä sydän ja jonka hän antoi talonpojalle.
Firenze – taiteellinen ja yhteiskunnallinen tausta
thumb|[[Hugo van der Goes, Portinarin alttaritaulu, 1476–1478.]] Nämä kolme taiteilijaa olivat niiden joukossa, jotka tilattiin maalaamaan Sikstuksen kappelin seinät. Työ alkoi Peruginon palkkaamisella vuonna 1479. Leonardo ei ottanut osaa tähän arvokkaaseen tilaustyöhön. Hänen ensimmäinen merkittävä tilauksensa, Kuninkaiden kumarrus Scopeton munkeille, ei koskaan valmistunut.